KÖLFEL.
93.
Ewe Samol mi Lapalap a nemenem, a üföüf ngeni ling me manaman. Ewer, fanüfan a nükünük, esap fokun tongeni mwöküt seni lenian. 
Om lenien motun king a nüküchar seni me lomlom, en ka nom seni fansoun esepop. 
Ai Samol mi Lapalap, ekewe noon lematau ra tekiatä, ekewe no ra atekiatä ngüngür, ekewe no ra atekiatä püngüpüngür. 
Ewe Samol mi Lapalap mi nom pekitä a fokun manaman, a pöchökül seni püngümongun chomong koluk, a pöchökül seni nonon lematau. 
Ai Samol mi Lapalap, om kewe allük ra fokun let, imwom a fokun pin tori feilfeilachök. 
